วันที่ 2 มีประจำเดือนแล้วเริ่มกินยาคุมแบบ 28 เม็ด แล้วประจำเดือนหายวันที่ 6 พอวันที่ 7 มีอะไรกับแฟนแล้วแฟนหลั่งใน วันที่ 8 ได้ไปดื่มสุราแล้วลืมกินยาคุม แล้วไม่ได้กินอีกเลยตั้งแต่วันที่ 8 ถึง 11 แต่พอวันที่ 11 มีอาการเหมือนมีประจำเดือน ปวดท้องน้อย และมีเลือดออกสีแดงเลือดหมูเกือบจะน้ำตาล อาการแบบนี้เริ่มมีการตั้งครรภ์กรือเปล่าคะ
สวัสดีค่ะ การรับประทานยาเม็ดคุมกำเนิด (Oral contraceptive pills) โดยทั่วไปมีทั้งแบบ 21 และ 28 เม็ด โดยที่ส่วนใหญ่จะใช้เป็นแบบฮอร์โมนรวม คือตัวเม็ดที่เป็นฮอร์โมน จะประกอบไปด้วยฮอร์โมนเอสโตรเจน และโปรเจสเตอโรน ในปริมาณที่เท่ากันทุกเม็ดสำหรับเเบบ 28 เม็ด ซึ่งจะมีตัวยาฮอร์โมนที่ใช้ในการคุมกำเนิด จริงๆ 21-24 เม็ดแรก อีก 4-7 เม็ด จะเป็นวิตามินบำรุงค่ะ จำนวนเม็ดขึ้นอยู่กับแต่ละยี่ห้อของยาคุมค่ะดังนั้น การใช้ยาคุมกำเนิด ถ้าทานอย่างสม่ำเสมอ โดยทั่วไป ก็ยังสามารถมีโอกาสตั้งครรภ์ (Failure rate) ได้ประมาณ 0.5/1000เมื่อใดก็ตามที่มีระดับยาในร่างกายมีการเปลี่ยนแปลง เช่น จากการลืมรับประทานยา อาจเพิ่มโอกาสการตั้งครรภ์ได้ค่ะ ในกรณีนี้ถ้ามีเลือดออกผิดปกติ อาจเกิดจากการที่ขาดยาก็ได้หรือ ความเสี่ยงในการตั้งครรภ์ก็ยังถือว่ามีได้แนะนำให้ สังเกตรอบเดือนค่ะ ถ้ารอบเดือนที่ปกติมาก่อน ถึงจะเเน่ใจได้ว่าไม่น่ามีการตั้งครรภ์เกิดขึ้น เเต่ถ้ารอบเดือนไม่มา หรือมีเลือดออกกระปริบกระปรอยต่อเนื่อง หลังจากวันแรกของประจำเดือนไป 4-6 สัปดาห์อาจลองตรวจปัสสาวะเพื่อดูการตั้งครรภ์ค่ะ